## Odluka o osnivanju poduzeća "Pomorski centar za elektroniku" - Split

### NN 23/1992 (21.4.1992.), Odluka o osnivanju poduzeća "Pomorski centar za elektroniku" - Split

# VLADA REPUBLIKE HRVATSKE

Na temelju članka 3. Zakona o Vladi Republike Hrvatske ("Narodne
novine", broj 41/90, 14/91 53A/91 i 9/92) Vlada Republike Hrvatske
na sjednici održanoj 17. travnja 1992. godine, donijela je

## ODLUKU

### o osnivanju poduzeća "Pomorski centar za elektroniku" - Split

I.

Osniva se poduzeće za tehničko održavanje i rarvoj elektronskih sustava
visoke tehnologije - Pomorski centar za elektroniku - Split

Poduzeće se osniva pod tvrtkom: "Pomorski centar za elektroniku"
- Split, d.o.o. (u daljnjem tekstu: Poduzeće).

Sjedište Poduzeća je u Splitu - Lora.

Poduzeće je u vlasništvu Republike Hrvatske.

II.

Sredstva za osnivanje i početak rada Poduzeća osiguravaj u se :

- iz sredstava, koja su temeljem Uredbe o preuzimanju sredstava JNA
i SSNO na teritoriju Republike Hrvatske u vlasništvu Republike Hrvatske
("Narodne novine", broj 52/91) postala vlasništvo Republike Hrvatške,
a pripadala su vojnoj ustanovi Mornarički elektronski zavod - Split.

- iz Državnog proračuna Republike Hrvatske.

III.

Sredstva za obavljanje djelatnosti osiguravaju se iz prihoda od cijena
za pružene usluge tijelima državne vlasti i domaćim i stranim osobama,
te drugih izvora u skladu s važećim propisima.

IV.

Djelatnost Poduzeća je

1. kolektivno i preventivno održavanje elektronskih sustava;

2. projektiranje i ugradnja elektronskih sustava;

3 razvoj elektronskih sustava;

4. školovanje pripadnika OS Republike Hrvatske za uporabu elektronskih
sustava:

5. umjeravanje mjerila električne veličine u skladu sa ovlastima Republičkog
zavoda za normizaciju i mjeriteljstvo;,

6: drugi poslovi odredeni Statutom Poduzeća koji doprinose potpunijem
korištenju kapaciteta Poduzeća

V.

Organ upravljanja u Poduzeću je Upravni odbor. Upravni odbor ima sedam
članova od kojih pet imenuje Vlada Republike Hrvatske, na prijedlog Ministarstva
obrane, a dva biraju djelatnici Poduzeća na način određen Statutom.

Do izbora članova koje biraju djelatnici Poduzeća Upravni odbor radi
u sastavu članova koje imenuje Vlada Republike Hrvatske.

VI.

Upravni odbor bira i razrješava predsjednika i zamjenika predsjednika
Upravnog odbora.

Upravni odbor pravovaljano donosi odluke ako je na sjednici nazoćno
više od polovine njegovih članova.

Odluke se donose većinom glasova ukupnog broja članova Upravnog odbora.

VII.

Upravni odbor Poduzeća uz suglasnost Vlade Republike Hrvatske :

- donosi Statut Poduzeća;

- donosi plan razvoja;

- odlućuje o raspodjeli i upotrebi dobiti i pokriću gubitaka;

- donosi godišnji obračun Poduzeća:

- odlučuje o statusnim promjenama Poduzeća i promjeni oblika Poduzeća;

- odlučuje o povećanju i smanjenju osnovne glavnice

Upravni odbor samostalno:

- donosi planove i programe rada;

- donosi opće akte Poduzeća;

- postavlja i razrješava djelatnike s posebnim ovlastima i odgovornostima
u skladu sa Statutom;

- obavlja i druge poslove u svezi sa realizacijom upravljačke funkcije.

VIII.

Direktora Poduzeća imenuje i razrješava Vlada Republike Hrvatske na
prijedlog Upravnog odbora.

Direktor organizira i rukovodi procesom rada i poslovanjem Poduzeća,
zastupa Poduzeće prema trećim osobama i odgovoran je za zakonitost rada
Poduzeća.

Direktor obavlja i druge poslove predviđene Statutom.

IX.

Nadzor nad poslovanjem, uporabom materijalnih sredstava i raspodjelom
dobiti vrši Nadzorni odbor.

Nadzorni odbor ima pet članova koje imenuje Vlada Republike Hrvatske,
dva na prijedlog Ministarstva obrane, a po jednog na prijedlog Minlstarstva
pomorstva, Ministarstva energetike i industrije i Ministarstva financija.

X.

Poduzeće počinje s radom danom upisa u sudski registar.

XI.

Upravni odbor dužan je u roku od 90 dana od dana stupanja na snagu ove
odluke donijeti Statut Poduzeća uz suglasnost Vlade Republike Hrvatske.

Do donošenja Statuta i drugih općih akata Upravni odbor će privremeno
urediti pitanja u svezi s organizacijom, pravima i obvezama zaposlenih,
zarade zaposlenih, način raspolaganja sredstvima i dr.

XII.

Ova odluka stupa na snagu danom donošenja.

Klasa : 342-01 /92-02/04

Urbroj : 5030116-92-1

Zagreb, 17. travnja 1992.

Predsjednik

**dr. Franjo Gregurić, v. r.**

Odluka, NN 23/1992-541
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)